b'\n_START_ARTICLE_\n31. festival LGBT filma\n_START_PARAGRAPH_\n31. festival LGBT filma je potekal med 28. novembrom in 6. decembrom 2015 v Ljubljani, Celju, Kopru, Mariboru, Bistrici ob Sotli in na Ptuju. Organizator je bilo Dru\xc5\xa1tvo \xc5\xa0KUC. Osrednja tema je bila problematika starej\xc5\xa1ih homoseksualcev. Na njem so predvajali 23 celove\xc4\x8dernih in 24 kratkih filmov iz 31 dr\xc5\xbeav. Gostje festivala so bili: Drago Graf, Maja Weiss, Ljerka Belak, Lionel Baier in Maximilian Moll. Festival je zaznamoval zaplet pri financiranju, saj je zaradi\xc2\xa0\xc2\xbbproceduralnih zapletov\xc2\xab\xc2\xa0ostal brez podpore Slovenskega filmskega centra._NEWLINE_Ro\xc5\xbenatega zmaja (nagrado za najbolj\xc5\xa1i film) sta prejela Margarita s slamico (po izboru \xc5\xbeirije) in Kako (vsaki\xc4\x8d) zmagati v dami (po izboru ob\xc4\x8dinstva).'